**Stenbock uyi** (estoncha: *Stenbocki maja*) Tallinning Toompea tepaligida joylashgan taniqli neo-klassik uslubda qurilgan bino. Bu Estoniya hukumatining rasmiy qarorgohi hisoblanadi.

Tarixi
------

Count Jakob Pontus Stenbock (1744-1824) Graf Yakob Pontus Stenbock (1744-1824)
Stenbock uyining tarixi 1780-yillarga borib taqaladi, o'sha paytdagi Rossiya imperiyasining Estoniya gubernatorligi mahalliy ma'muriyati tomonidan ma'muriy maqsadlarni amalga oshirish uchun yangi binolar qurish sxemasini ishga tushirgan. Dastlab, bino sud binosi sifatida foydalanishga mo'ljallangan. Nufuzli mahalliy aristokrat va Hiumaadagi yirik mulk egasi graf Yakob Pontus Stenbock Tallin (Reval) o'rtasidagi Toompea tepaligida yangi bino qurish tenderida g'olib bo'lgan. Yangi uyning arxitektori Estoniyadagi jamoat binolarini saqlash uchun mas'ul bo'lgan provinsiya me'mori va mahalliy uylarning mashhur dizayneri Johann Caspar Mohr edi. 

Binoning qurilishi 1787-yilda boshlangan. Rossiya davlatida davom etayotgan rus-turk urushi bilan bog'liq xarajatlar natijasida bino uchun ajratilgan mablag'lar miqdori kamaytirilgan. Natijada, viloyat Stenbockdan qarzdor bo'lib qolgan va qurilishi tugallanmagan bino uning mulkiga o'tgan. Keyinchalik u binodan Tallindagi qarorgohi sifatida foydalangan. Inshoot hanuzgacha Stenbockning xotirasi uchun shu nomini saqlab kelmoqda. 1828-yilda, Stenbockning o'limidan so'ng, bino 1899-yilgacha turli insonlar orasida qo'ldan-qo'lga o'tib, nihoyat gubernatorlik ma'muriyatining mulkiga aylantirilgan va nihoyat sud binosi sifatida foydalanila boshlangan.

Stenbock uyidan Estoniya mustaqilligining ilk yillarida ham (1918–1940) ham, Sovet istilosi davrida ham (1944–1991) sud binosi sifatida foydalanishda davom etilgan. 1970-1980-yillarda ikki sud zalining shiftlari va sud arxivi qulab tushganda ham, binoda taʼmirlash ishlari amalga oshirilmagan. 1991-yilda Estoniya mustaqilligi tiklanish davrida butun bino qulash xavfi ostida bo'lgan. 1996-2000-yillar davomida binoda to'liq ta'mirlash ishlari olib borilgan. Yangi taʼmirlangan bino 2000-yilda qayta ochilgach Estoniya milliy hukumatining rasmiy qarorgohiga aylantirilgan.

Arxitekturasi
-------------

Binoning me'moriy uslubi neoklassitsizmning juda oddiy shaklidir. Old qismi oltita pilaster va Saaremaa dolomitidan yasalgan ikkita yarim pilaster va tishli fronton bilan bezatilgan. U nisbatan kamroq bezaklangan binolar bilan o'ralgan yarim doira shaklidagi hovliga qaragan. Aynan shu jihati sababli binoning ko'cha tomoni juda oddiy xo'jalik binolaridan ajralib turadi. Ko'chaga qaragan bino devorida Stalinist Sovet ishg'ol rejimi tomonidan o'ldirilgan Estoniya parlamenti va hukumati a'zolarining ismlari yozilgan yodgorlik lavhasi mavjud. Binoning eng mashhur ko'rinishi (*rasmi*) uning orqa tomonidan olingan bo'lib, u Toompea tepaligining chetida joylashgan holdatda tasvirlangan. Bu tasvirda Dorik ustunlari ustida ko'tarilgan katta balkonga asosiy e'tibor qaratiladi. Umuman olganda, binoning tashqi ko'rinishi hali ham biroz bo'lsa ham asl binonining holatini o'zida aks ettiradi. Sovet istilosi davrida inshootning ichki qismi jiddiy shikastlangan va hozirda uning katta qismi rekonstruksiya qilingan.

Havolalar
---------

* Media related to Stenbock uyi at Wikimedia Commons

Koordinatalari: 59°26′17.8″N 24°44′25.3″E﻿ / ﻿59.438278°N 24.740361°E﻿ / 59.438278; 24.740361GO


1. 1 2 3 4  „Stenbock House".  Estonian Government Office. Qaraldi: 2013-yil 6-mart.
2. 1 2 3 4  „The Stenbock House - History".  riigikantslei.ee. Qaraldi: 2013-yil 11-mart.
3. ↑  „The Stenbock House - Architecture".  riigikantslei.ee. Qaraldi: 2013-yil 6-mart.
4. ↑  „The Stenbock House - From Inside and Out".  riigikantslei.ee. Qaraldi: 2013-yil 6-mart.
5. ↑  Taylor, Neil*. Estonia*. Bradt Travel Guides, 2010 — 103 bet. ISBN 9781841623207.